OzLabs/hebrew-wiki-articles huggingface dataset:
ניר נורת' סייד (שיקגו)

המיקום של אזור ניר נורת' סייד בשיקגו
ניר נורת' סייד (באנגלית: Near North Side) היא אחת מ-77 תתי-האזורים של שיקגו. זהו האזור הצפוני ביותר מבין שלושת האזורים המהווים את מרכז העיר שיקגו (שתי האזורים האחרים הם אזור הלופ והאזור ניר סאות' סייד. אזור זה נתחם בשדרות נורת' אבניו מצפון, נהר שיקגו ממערב ומדרום, ובאגם מישיגן ממזרח. מבין תתי האזורים של מרכז העיר, אזור הניר נורת' סייד מדורג במקום השני מבין האזורים עם הכמות הגדולה ביותר של גורדי שחקים (אחרי אזור הלופ), והוא מדורג במקום הראשון עם כמות האוכלוסייה הגדולה ביותר.

אזור הניר נורת' סייד הוא בפועל האזור ההיסטורי של העיר שיקגו. בשנות ה-80 של המאה ה-18, הקים ז'אן בפטיסט פוינט דו סבל את ההתיישבות האירופאית הראשונה במקום זה, אותה הוא כינה "אשקאגו" (Eschecagou).

אזור זה מכיל בין חנויות כלבו, מסעדות, בתי מלון מפוארים רבים, את אזור המסחר המתוייר הנודע "מגניפיסנט מייל" וכן את מתחם הבילוי הפופולרי "נייבי פיר".

== אתרים בולטים באזור ניר נורת' סייד ==
* נייבי פיר
* מגניפיסנט מייל 
* מרכז ג'ון הנקוק
* הטברנה של בילי התיש 

==קישורים חיצוניים==

קטגוריה:שיקגו
ניר סאות' סייד (שיקגו)

המיקום של אזור ניר סאות' סייד בשיקגו
ניר סאות' סייד (באנגלית: Near South Side) היא אחת מ-77 תתי-האזורים של שיקגו. זהו האזור הדרומי ביותר מבין שלושת האזורים המהווים את מרכז העיר שיקגו (שני האזורים האחרים הם אזור הלופ והאזור ניר נורת' סייד). האזור ממוקם דרומית לרובע העסקים המרכזי במרכז שיקגו אשר מכונה הלופ. אזור זה נתחם בדרך רוזוולט מצפון, רחוב 26 מדרום, בנהר שיקגו ממערב, ובאגם מישיגן ממזרח.

== אתרים בולטים באזור ניר סאות' סייד ==
* אצטדיון סולג'ר פילד, המשמש כאצטדיון הבית של קבוצת הבייסבול שיקגו ברס מה-NFL, וקבוצת הכדורגל שיקגו פייר מה-MLS
* מק'ורמיק פלייס , מרכז הכנסים העיקרי בשיקגו
* קמפוס המוזיאונים , אשר כולל את מוזיאון פילד להיסטוריה של הטבע, אקווריום שד ופלנטריום אדלר.

==קישורים חיצוניים==

קטגוריה:שיקגו
רקוויאם לחלום (ספר)

רקוויאם לחלום (באנגלית: Requiem for a Dream) הוא ספר טרגדיה מודרנית מאת הוברט סלבי הבן שיצא לאור ב-1978.<ref></ref>

הספר עוסק בארבעה תושבי ניו יורק שחייהם מתפרקים כשהם נכנעים להתמכרות לסמים.<ref name=NYT></ref>

==עלילה==
הספר עוקב אחר שרה גולדפרב, בנה הארי, חברתו מריון סילבר וחברו הטוב טיירון סי לאב, ובניסיונם לאזן בין ההתמכרות לסמים ובין הדחף להגשים את חלומותיהם.

שרה, אמו האלמנה של הארי, היא מכורה לטלוויזיה, וכשהיא מקבלת שיחה מחברת ליהוק שבחרה בה להשתתף בתוכנית ריאליטי - הוא מתחילה לקחת כדורים על מנת להיכנס לדיאטה ולהוריד ממשקלה בטרם תופיע בטלוויזיה. הכדורים שהיא מקבלת מהרופא הם כדורי אמפטמין, ולבסוף היא נכנסת לפסיכוזה ומאושפזת בבית חולים פסיכיאטרי, שם היא מטופלת בעל כורחה בנזעי חשמל.

הארי, מריון וטיירון מתאמצים ממושכות על מנת להשיג כסף לקניית הירואין, וכשהסם הופך לנדיר, הם מנסים דרכים שונות ומסוכנות כדי להשיג אותו. מריון מתדרדרת לזנות והארי וטיירון מושלכים לכלא, כשהארי מאבד את זרועו עקב זיהום שנוצר מזריקות ההירואין וטיירון מתמודד עם התעללות בשל מוצאו האפרו אמריקאי.

==עיבוד לקולנוע==
בשנת 2000, הבמאי דארן ארונופסקי, שהעריץ את יצירותיו של סלבי הבן<ref></ref> רכש את זכויות הספר תמורת 1,000 דולר.<ref name=":2"></ref>

בסרט כיכבו ג'ניפר קונלי, ג'ארד לטו, מרלון ויינס ואלן בורסטין. בורסטין הייתה מועמדת לפרס אוסקר לשחקנית הטובה ביותר עבור הופעתה בסרט זה והסרט הפך להצלחה מסחררת.<ref name=NYT2></ref>

==הערות שוליים==

קטגוריה:ספרי 1978
קטגוריה:רומנים המתרחשים בניו יורק
מקס אייזיקוביץ'

מקס אייזיקוביץ או מיכאי אייזיקוביץ (בהונגרית: Eisikovits Mihály Miksa; 8 באוקטובר 1908, בלאז' – 13 בינואר 1983, קלוז'-נאפוקה) הוא מלחין ומורה למוזיקה הונגרי-יהודי.

==ביוגרפיה==
מקס אייזיקוביץ' נולד בבלאז' באזור טרנסילבניה שאז הייתה בתחום האימפריה האוסטרו-הונגרית למשפחה יהודית. הוא סיים בית הספר למוזיקה בקלוז' ובשנים 1935–1946 לימד מוזיקה בטימישוורה. בשנת 1946 הוא התמנה לפרופסור במכון לאמנות בקלוז' ובשנים 1948–1950 היה מנהל האופרה ההונגרית בעיר. החל משנת 1950 הוא ניהל קונסרבטוריון של קלוז'-נפוקה.

בין התלמידים הבולטים של אייזיקוביץ' נמנה ג'רג' קורטג.

היצירה הראשונה של המלחין הייתה סדרת שירים על מילים של אנדרה אדי שפורסמה בשנת 1933. בשנים 1938–1939 הוא פרסם אוסף שירים חסידיים שאסף באזור מרמורש. כמו כן הוא חיבר מספר אופרות, פואמה סימפונית וסדרת שירים על מילים של משוררים הונגרים כמו שנדור פטפי, בלה באלאז', אטילה יוז'ף ודומוקוש סילאג'י. הוא המשיך להלחין עד סוף שנות ה-70 של המאה ה-20.

==קישורים חיצוניים==

* [http://www.bjt2006.org/GN_mini_Max_Eisikovits_3515.pdf קורות חיים ]
* [https://info.bmc.hu/index.php?node=artists&table=SZERZO&id=239 קורות חיים ]
* [https://www.youtube.com/watch?v=v5KoyTvGvE8 שיר חסידי של אייזיקוביץ']
* 

קטגוריה:מלחינים יהודים הונגרים
קטגוריה:מלחינים יהודים רומנים
קטגוריה:מורים למוזיקה ברומניה
קטגוריה:הונגרים שנולדו ב-1908
קטגוריה:הונגרים שנפטרו ב-1983
פיברפאב אוונג'ר GT

פיברפאב אוונג'ר GT (באנגלית: Fiberfab Avenger GT) היא "מכונית ערכה" בתצורה מכונית ספורט מתוצרת יצרנית "מכוניות ערכה" Fiberfab אשר יוצרה בין השנים 1965–1978 בארצות הברית.

בין השנים 1970–1978 "פיברפאב אוונג'ר GT" יוצרה בקנדה על ידי Fiberfab Canada Limited (FCL).

"פיברפאב אוונג'ר GT" מוגדרת כ"מכונית ערכה" ("Kit car" ).

==דגמים==
* "GT-12" - שלדת הדגם נלקחה מחיפושית או מפולקסווגן קארמאן גיאה.
* "GT-15" - שלדת הדגם ורכיבי המתלים נלקחו משברולט קורווייר.
* "GT-15X" ,"GT-12X" - דגמים מאוחרים יותר של ה-"פיברפאב אוונג'ר GT" יועדו עם X וזכו לתיקוני גוף קלים. אלה כללו בדרך כלל דלתות בסגנון ארוך, קשתות גלגלים מתרחבות וספוילר קדמי.
* "GTE" - מהנדסי נאס"א השתמשו ב"פיברפאב אוונג'ר GT" כרכב בסיס בפיתוח טכנולוגיית סוללות חשמליות. מארז הסוללות תפס את המנהרה המרכזית של השלדה וחלק גדול ממפרץ המנוע. כמה בונים פרטיים ייצרו מנועים חשמליים שהורכבו ב"פיברפאב אוונג'ר GT".

=="פיברפאב אוונג'ר GT"==
* העיצוב של "פיברפאב אוונג'ר GT" מזכיר את עיצוב דגם מכונית הספורט והמרוץ "Ford GT40" מתוצרת פורד.
* "פיברפאב אוונג'ר GT" הייתה בעלת שלדה מותאמת אישית עם מקום למנוע V8.
* מנוע אחורי.
* סוג הנעה: הנעה אחורית.
* מספר מושבים: 2+2.

== גלריה ==
<gallery mode="packed" heights="150">
קובץ: Fiberfabavengergt12sideview.jpg| "פיברפאב אוונג'ר GT"
</gallery>

<gallery mode="packed" heights="150">
קובץ:Fiberfab Avenger GT-12 3.jpg | "פיברפאב אוונג'ר GT"
קובץ:Fiberfab Avenger GT-12 1.jpg | "פיברפאב אוונג'ר GT"
קובץ:Fiberfab Avenger GT-12 2.jpg | "פיברפאב אוונג'ר GT"
</gallery>

== קישורים חיצוניים ==

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1965
קטגוריה:מכוניות אמריקאיות
קטגוריה:כלי רכב המורכבים בקנדה
קטגוריה:מכוניות מנוע אחורי
טור דה פראנס 2021

טאדיי פוגאצ'אר בשלב 14 בטור דה פראנס 2021.
 
טור דה פראנס 2021 הוא המהדורה ה-108 של הטור דה פראנס. המרוץ תוכנן במקור להתקיים בין התאריכים 2–25 ביולי 2021 אך לבסוף נערך בין התאריכים 26 ביוני–18 ביולי 2021, כדי לאפשר לרוכבים להשתתף במרוצי אולימפיאדת טוקיו (2020). במרוץ ניצח הרוכב הסלובני טאדיי פוגאצ'אר מקבוצת יו. איי. אי. אמירטס. היה זה ניצחונו השני הרצוף בטור דה פראנס, לאחר שגם ב-2020 ניצח במרוץ. במקום השני סיים הרוכב הדני, יונאס וינגגור מקבוצת יומבו–ויסמה ובמקום השלישי סיים הרוכב האקוודורי, ריצ'רד קאראפאס מקבוצת אינאוס גרנדיירס.

בקטגוריית החולצה הירוקה ניצח הרוכב הבריטי הוותיק, מארק קוונדיש, מקבוצת דקונינק קוויק-סטפ. קאוונדיש ניצח בארבעה קטעים במרוץ ובכך סימן את חזרתו אל החבורה המובילה של הספרינטרים בדבוקה.

בקטגוריית החולצה המנוקדת ("מלך ההרים") ניצח טאדיי פוגאצ'אר מקבוצת יו. איי. אי. אמירטס, שאף ניצח בקטגוריית החולצה הלבנה (הרוכב הצעיר).

בקטגוריה הקבוצתית ניצחה קבוצת בחריין ויקטוריוס.

בקטגוריית הרוכב ההתקפי במרוץ זכה הרוכב הצרפתי פרנק בונאמור מקבוצת B&B Hotels.

== המסלול ==
המסלול לטור דה פראנס 2021 הוכרז ב -1 בנובמבר 2020. המסלול נקבע באורך של 3,383 ק"מ (2,102 מייל), ובמירוץ נקבע הקטע הארוך ביותר מאז טור דה פראנס בשנת 2000, עם מסלול של 248 ק"מ (154 מייל) בקטע השביעי. במקור תוכננה בירת דנמרק, קופנהגן, לארח את תחילת המרוץ (המכונה גם Grand Départ) אך בסוף הועברה ההתחלה לברסט הנמצאת במערב צרפת, עקב השפעת מגפת הקורונה. קופנהגן תארח את ההתחלה ב-2022.

==קישורים חיצוניים==

* 

קטגוריה:טור דה פראנס
קטגוריה:2021 בספורט
קטגוריה:2021 בצרפת
מייבל אספלין

מייבל אספלין (באנגלית: Mabel Esplin; 1874 – 1921) הייתה אמנית ויטראז'ים.

== ביוגרפיה ==
אספלין נולדה בצ'ורלטון, מנצ'סטר, למשפחה של יצרני רהיטים עשירה בשנת 1874. הם סיפקו לה את הגיבוי הכספי ללכת לבית הספר לאמנות סלייד ולבית הספר המרכזי לאומנויות ומלאכה של מחוז לונדון (LCC), בו למדה מ 1906 עד 1910 ובו לימדו אותה קרל פרסונס, אמן הזכוכית הצבעונית כריסטופר וול ואמן הזכוכית הצבעונית אלפרד ג'יי דרורי מלונדס ודרורי.<ref>"Women Stained Glass Artists of the Arts and Crafts Movement" William Morris Gallery Exhibition and Brangwyn Gift in 1985</ref>

אף שיצרה בעיקר יצירות ויטראז', אספלין ציירה גם ציורי קיר. המשימה הגדולה ביותר שלה הייתה עבור קתדרלת חרטום, סודאן. אספלין הייתה פעילה גם בתנועת זכות הבחירה לנשים.

== קריירה ==
מייבל ביצעה 3 ציורי קיר בכריסטצ'רץ' בספיטלפילדס באיסט אנד לונדון.<ref></ref>

כל הויטראז'ים שלה יוצרו בשיתוף פעולה עם לוונדס ודרורי בבית המלאכה לזכוכית בפולהאם.

בשנת 1911 הייתה אמורה לתכנן שבעה חלונות ראשים ובשנת 1912 לקירות הצפוניים של הטרנספט הצפוני (הקפלה לזכר גורדון), אשר תיארה את סנט אדמונד, סנט תיאודור וסנט סבסטיאן. היא גם השלימה באותה שנה חלון לקפלת הזיכרון לגורדון עם הנושא "תקווה, אמונה וצדקה". בשנת 1912 אספלין סיימה את שבעת חלונות הויטראז' בקתדרלת כל הקדושים האנגליקנית בחרטום.
מייבל אספלין, אחד ההויטרז'ים בחרטום, כיום מוזיאון הרפובליקה.
בשנת 1914 היא השלימה חלון מערבי עגול לטרנספט הדרומי וחלון מזרחי עגול המתאר את "מוות ותחייה" וחלון נוסף בקפלת הזיכרון לגורדון עם הנושא "מבצר, צדק וחוכמה". בחלון אחד ובניסיון להכניס צבע מקומי, דמותו של בלתאר הוצגה בתחפושת של שייח' סודני.

בשל מצבה הבריאותי, מייבל לא הצליחה להשלים את המשימה בחרטום ואת החלונות שנותרו ביצעה חברתה ג'ואן פולילוב שעבדה קודם לכן כעוזרת של מייבל.<ref></ref>

קתדרלת חרטום הוחרמה על ידי ממשלת סודאן בשנת 1971 ומגדל הכנסייה הושמד באוקטובר 1996. הקתדרלה הפכה למוזיאון אשר נקרא מוזיאון הארמון הרפובליקני ונפתח בשנת 2000. המוזיאון הותיר את חלונות הויטראז'ים על כנם.<ref></ref>

== כנסיות אנגליות ==
מייבל ניהלה עבודה בשתי כנסיות אנגליות, סנט ג'ון האלוקי, ריצ'מונד, סארי וסנט אן, לויס, סאסקס. בסנט ג'ון האלוקי היא ביצעה שני חלונות תאורה בודדים בשנת 1912, האחד שכותרתו "Spes" והשני "מטר דולורוזה". היא עבדה בסנט אן, לויס, בשנת 1913, שם השלימה חלון אור יחיד בצד הצפוני המתאר את סנט אן המלמדת את מריה הקדושה לקרוא.

== חיים אישיים ==
היא הייתה חברה פעילה בתנועת זכות הבחירה לנשים וסייעה בפעילות קונגרס הברית הבינלאומית לנשים (IWSA) בשנת 1909 באלברט הול בלונדון. <ref></ref>

בשנת 1916 היא סבלה מהתמוטטות נפשית קשה ולא הייתה מסוגלת להמשיך בעבודתה בוויטראז'ים.

היא נפטרה בבית אבות בהיידוק בלנקשייר ב־30 באפריל 1921.

==קישורים חיצוניים==

== הערות שוליים ==

קטגוריה:ציירות בריטיות
קטגוריה:בריטיות שנולדו ב-1874
קטגוריה:נפטרות ב-1921
בלטונפירד

בלטונפירד (בהונגרית: Balatonfüred) היא עיר על גדות אגם בלטון הנמצאת במחוז וספרם, שבצפון-מערב הונגריה.
כמו יישובים רבים באירופה גם בבלטונפירד מספר התושבים נמצא בירידה. כך, בשנת 1990 חיו בעיר 13,520 תושבים, ובשנת 2023 רק 13,053 תושבים.

==יהודי בלטונפירד==
יהודי ראשון הגיע לבלטונפירד בשנת 1730 ויהודים נוספים החלו להתיישב בעיר בשנת 1746. רובם עסקו במסחר, ומיעוטם במלאכה ובמקצועות חופשיים. הקהילה נוסדה בשנת 1784. בית הכנסת נבנה בשנת 1840. כמו כן, פעלו במקום אגודת נשים, בית ספר וישיבה. הקהילה הצטרפה לזרם הקהילות האורתודוקסיות.

בתקופת "הטרור הלבן" נרצחו כמה מיהודי המקום. ובשנת 1938, עם פרסום "החוקים היהודיים" שנועדו להגביל את היהודים בתחומי הכלכלה והחברה, נפגעה פרנסת יהודי העיירה. בשנת 1942 נשלחו צעירים לעבודות כפייה ורובם נספו.

ב-16 במאי 1944, לאחר כניסת הגרמנים להונגריה, הובלו 130 יהודים מהעיר לגטו שהוקם בטפולצה. וב-20 ביוני, הועברו כולם לזאלאגרסג שם רוכזו עם יהודים נוספים מהסביבה. ביולי שולחו כולם למחנה ההשמדה אושוויץ.

אחרי המלחמה חזרו למקום 15 ניצולים וחידשו את חיי הקהילה. ובשנת 1949 הוקמה מצבה בעיר לזכר הניספים בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|18
|
|-
|1880
|117
|1,788
|-
|1910
|168
|
|-
|1920
|187
|
|-
|1930
|143
|
|-
|1941
|137
|3,826
|-
|}

==קישורים חיצוניים==

* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הונגריה: ערים
קטגוריה:קהילות יהודיות שהושמדו בשואה
פאנדיט

פסל של פאנדיט במוזיאון ב[[פקיסטן.]]
פאנדיט או פנדיט (בסנסקריט: पण्डित; בהינדי: पंडित) הוא אדם עם ידע מקצועי או מורה מכל תחום הדעת הקשור להינדואיזם, ובמיוחד בתחום הוודות, הדהרמה, הפילוסופיה ההינדית , או לימודי חול, כמו מוזיקה.<ref name="michaelsharshav190"></ref>

בסנסקריט, פאנדיט בדרך כלל מתייחס לכל "איש חכם, משכיל או מלומד" בעל ידע מיוחד.<ref></ref> המונח נגזר מ- שפירושו "לאסוף או לערום", ושורש זה משמש במובן הידע.<ref></ref> המונח נמצא בטקסטים וודיים ופוסט-וודיים, אך ללא כל הקשר סוציולוגי.

== שימושים נוספים ==
בעבר, במאה ה-18 וה-19, שימשו הפאנדיטים כיועצי בתי משפט בהודו. בתחילה, לשופטים בריטים היה מעט מאוד ידע על מנהגים ומסורות של הינדואיזם והחוק בהודו, ויכלו לחפש מידע בנושאים מסוימים. בבתי המשפט של הודו היה קצין משפטי שנקרא פאנדיט של בית המשפט העליון, שייעץ לשופטים אנגלים בנושאי החוק ההינדי. הנוהג ננטש ב-1864, כאשר השופטים האנגליים צברו ניסיון מסוים בנושא המשפט ההינדי, והשתמשו בהיקף ההולך וגדל של הפסיקה שהתפתחה. כשנתיים לפני הפסקת השימוש בפאנדיטים, מוסד בתי המשפט העליונים של הודו קידם את השימוש הרשמי בו.

המילה פאנדיט שימשה גם עבור מודדים הודים שחקרו את אזורי צפון הודו במאה ה-19 כדי למלא את הצורך של הראג' הבריטי.

== ראו גם ==
* פרשן (עיתונות)
* כמורה
* הינדואיזם

==קישורים חיצוניים==

== הערות שוליים ==

קטגוריה:מוזיקה הודית
קטגוריה:הודו: תרבות
קטגוריה:הינדואיזם
מאיה האריס

מאיה לקשמי האריס (באנגלית: Maya Lakshmi Harris; נולדה ב-30 בינואר 1967) היא עורכת דין ופעילה פוליטית אמריקאית.

== ביוגרפיה ==
האריס נולדה באורבנה-שמפיין שבאילינוי, אביה, דונלד האריס הוא פרופסור אמריטוס לכלכלה שהיגר מג'מייקה לארצות הברית, אמה, שיאמלה גופלאן, הייתה חוקרת סרטן השד ממוצא טמילי, אחותה, קמלה האריס, היא סגנית הנשיא, ג'ו ביידן.

האריס גדלה באוקלנד ולאחר מכן במונטריאול. בגיל 17 ילדה את בתה היחידה. לאחר הלידה החלה ללמוד באוניברסיטת קליפורניה בברקלי שם קיבלה את התואר הראשון שלה בשנת הלימודים של 1989, עוד באותה שנה נרשמה לבית הספר למשפטים באוניברסיטת סטנפורד והייתה פעילה במספר פרויקטים קהילתיים מטעם בית הספר<ref></ref> ואף קיבלה שם את התואר הראשון שלה במשפטים, עם סיום לימודיה האקדמאים כיהנה כפקידה של שופט בית המשפט המחוזי, ג'יימס וור. בשנת 1994 הצטרפה למשרד עורכי דין והייתה אחת מהעובדות בתחום הליטיגציה הפלילית והאזרחית.

בשנת 2012 הייתה הסמנכ"לית של אחראי זכויות וצדק בקרן הצדקה האמריקאית, קרן פורד<ref name="Dzieza"></ref><ref name="Dzieza2"></ref>.

האריס הייתה בכירה במכון PolicyLink , מכון מחקר שמטרתו היא קידום צמצום אי-השוויון הכלכלי אשר משפיע על קהילות המיעוטים בארצות הברית, היא ארגנה מטעם המכון מספר כנסים שדנו ביחסי המשטרה האמריקאית וקהילות המיעוטים שנמצאים במדינה<ref></ref> ואף כתבה מאמר בו פירטה על תמיכתה ברפורמה במשטרה<ref></ref>.

בשנת 2015 מונתה לאחת משלוש יועצי מדיניות בקמפיין הבחירות של המועמדת הדמוקרטית, הילרי קלינטון בבחירות לנשיאות ארצות הברית ב-2016.

לאחר הפסדה של קלינטון בבחירות שנערכו בשנת 2016 המשיכה האריס לנהל קמפיינים פוליטיים. במהלך הבחירות המקדימות במפלגה הדמוקרטית ב-2020 הייתה יו"ר קמפיין הבחירות של אחותה קמלה עד להחלטה על השעיית הקמפיין, על אף כישלון קמפיין הבחירות, קמלה הצליחה להיבחר למועמדת לתפקיד סגנית הנשיא לצד המועמד לתפקיד הנשיא, ג'ו ביידן. בבחירות לנשיאות שנערכו בנובמבר 2020 הצליחו השניים לנצח את המועמדים הרפובליקנים, הנשיא המכהן, דונלד טראמפ וסגנו, מייק פנס.

=== חייה האישיים ===
האריס נשואה לטוני וֶסט מאז יולי 1998. בתה, מינה האריס סיימה את לימודיה בבית הספר למשפטים באוניברסיטת הרווארד בשנת 2012<ref></ref>.

== קישורים חיצוניים ==

== הערות שוליים ==

קטגוריה:אמריקאיות ממוצא ג'מייקני
קטגוריה:אמריקאים ממוצא הודי
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:בוגרות בית הספר למשפטים באוניברסיטת סטנפורד
קטגוריה:בוגרי בית הספר למשפטים באוניברסיטת סטנפורד
מאיה האריס
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:עורכות דין אמריקאיות במאה ה-20
קטגוריה:אוקלנד (קליפורניה): אישים
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
RTV Slovenija

RTV Slovenija הוא תאגיד השידור הציבורי של סלובניה. הוא מפעיל ערוצי טלוויזיה ותחנות רדיו. 73% ממימון התאגיד מגיע מאגרת הרדיו והטלוויזיה.

== היסטוריה ==
שידורי הרדיו בליובליאנה החלו ב-1 בספטמבר 1928 כשידורי ניסיון ובסוף אוקטובר היה כבר שידור מסחרי. באפריל 1949 החלו הכנות לשיורי טלוויזיה במסגרת מעבדה. שידורים רשמיים החלו בנובמבר 1958. באותה תקופה השידור מליובליאנה היה כ-30% מסך השידורים והיתר היה מתחנות אחרות ביוגוסלביה. בשנת 1960 לראשונה בוצע שידור לחוץ לגבולות המדינה במסדרת שידורי ספורט. שידורי צבע החלו בשנת 1966. בשנת 1968 החלו שידורי תוכנית החדשות בסלובנית. בשנת 1991 שם הארגון שונה מ-RTV Ljubljana ל-Radiotelevizija Slovenija. בשנת 1993 הארגון התקבל לאיגוד השידור האירופי ומציגי סלובניה החלו להשתתף שתחרות אירוויזיון.

נכון לשנת 2020 בשרות משדר ב-3 רשתות רדיו ארציות ו-4 רשתות אזוריות. בנוסף מופעלות 3 ערוצי טלוויזיה ארציות, ערוץ באיטלקית וסלובנית ו ערוץ בהונגרית וסלובנית ממריבור.

בשנת 1970 ליד הארגון הוקמה חברת תקליטים. חברה זו פעולת גם כיום ורשומות בה זמרים ולהקות סלובניות לרבות להקת אורלק. כמו כן ליד התאגיד ועל תקציבו פועלות תזמורת סימפונית וביג בנד.

== קישורים חיצוניים ==

* 

קטגוריה:סלובניה: תרבות
קטגוריה:שידור ציבורי
טירת הזהב הנצחית

טירת הזהב הנצחית (בסינית מסורתית: 億載金城), המוכרת גם בשם סוללת ארקונשן או מצודת ארקון (בסינית מסורתית: 二鯤鯓砲台) ובשם מצודת אנפינג (בסינית מסורתית: 億載金城), היא טירה מבוצרת היסטורית בטאינאן, מחוז אנפינג , טאיוואן.

== היסטוריה ==
הטירה נבנתה ב-1874–1876 על ידי הפקיד משושלת צ'ינג, שן באוז'ן , במטרה להגן על החוף ולהגן על האי מפני פלישות יפניות. הטירה שומשה בפעם הראשונה במלחמת סין–צרפת ב-1884. כאשר טייוואן נמסרה לאימפריה היפנית, על ידי שושלת צ'ינג ב-1895, העם הטייוואני נלחם תחת דגל רפובליקת פורמוסה נגד ספינות הקרב היפניות הפולשות מהטירה הזאת. כאשר יפן השתלטה על הטירה, הטירה איבדה את ערכה הצבאי, והיא נאבדה לחלוטין כאשר בתקופת מלחמת רוסיה–יפן, מכרה ממשלת יפן כמה מתותחי המצודה.<ref></ref> למרות זאת, היפנים רשמו אותה מאוחר יותר כנקודת נוף בעיר, ואז שיפצו את הטירה ושינו את גשר העץ שנכנס למבצר לגשר מבטון מעוטר בסלעים שטופות.

לאחר מלחמת העולם השנייה, אזור הטירה הכיל מבני מגורים לא חוקיים, מה שהחמיר את מצבו של הטירה. רק ב-1975, במלאת 100 שנה להקמתה הטירה, ממשלת העיר טאינאן בנתה מחדש ושחזרה חלק גדול מהטירה וחיזקה את התותחים שנמצאים בטירה.

ב-28 בדצמבר 1983, הודיע משרד הפנים של טאייואן על רשימת 15 אנדרטאות התרבות ברמה הראשונה, ביניהן נמצאה טירת הזהב הנצחית.

במאי 1997, לאחר שתוקן "החוק לשימור נכסי תרבות", הסיווג לרמות ראשונה עד שלושה בוטל. טירת הזהב הנצחית הוסבה לאנדרטה לאומית.

המבנה שוחזר פעם נוספת ב-1999, ואז נפתח מחדש. בנוסף, במהלך השיפוץ האחרון נמצאו חלק מהשרידים שנקברו מתחת לאדמה והוגנו בכיסוי זכוכית למבקרים.

== גלריה ==
<gallery>
קובץ:台南「億載金城」正門.JPG|הכניסה לטירה
קובץ:Eternal_Golden_Castle_by_pjacheng_(4).jpg|החפיר שמקיף את הטירה
קובץ:Cannons in the Eternal Golden Castle.jpg|אחד מהתותחים שנמצאים בטירה
קובץ:【台南。億載金城】 (30544200183).jpg|שרידי הטירה
קובץ:二鯤鯓砲臺大砲.JPG|אחד מהתותחים שנמצאים בטירה
</gallery>

== לקריאה נוספת ==
<div class="mw-content-ltr">
* Bender, Andrew et al. (2004). Taiwan. San Francisco: Lonely Planet.
* Fu Chaoqing, "An Overview of Tainan's Historic Sites and Historic Buildings", Tainan City: Taiwan Architecture and Cultural Assets Press, November 2001, pp. 30-31 .
* Wang Haoyi, "Storytelling at Miaokou", Taipei City: Soul Workshop Culture, August 2008 .
</div>

== קישורים חיצוניים ==

* 

== הערות שוליים ==

קטגוריה:טאיוואן: מבנים
קטגוריה:טאיוואן: היסטוריה
קטגוריה:אסיה: טירות
קטגוריה:ביצורים
דומניקו די מיקלינו

דומניקו די מיקלינו (באיטלקית: Domenico di Michelino; 1417, פירנצה – 1491, פירנצה) היה צייר מתקופת הרנסאנס, תלמיד של פרה אנג'ליקו.

די מיקלינו הצטרף בשנת 1442 לאחוות הציירים הפלורנטינים - חבורת סן לוקה, ושנתיים אחר כך לאמנות מדיצ'י ורוקחות - גילדת הציירים. היה בעל סדנה בפירנצה אותה חלק עם דומניקו די זנובי.

ציורו משנת 1465: דנטה עם הקומדיה האלוהית בין הר כור המצרף לפירנצה, נמצא על הקיר הצפוני של קתדרלת סנטה מריה דל פיורה.

==גלריה==
<gallery>
Maestro dei Trionfi Landau Finaly - Susanna and the Elders - Google Art Project.jpg|מעשה שושנה מיוחס לדי מיקלינו
Domenico di Michelino, cappella di s. leonardo, 1449 ca. 02.JPG|פרסקו של סנט ליאונרד משחרר אסורים בקפלה בסנטה מריה בפרטולה בפירנצה מיוחס לדי מיקלינו
Domenico di michelino (attr.), storie dei greci e delle amazzoni con il ratto di antiope da parte di teseo, 1440-50 ca. 01.jpg|חטיפת אנטיופה מלכת האמזונות על ידי תזאוס, מיוחס לדי מיקלינו
Dante and His Poem by Domenico di Michelino on the north wall of Santa Maria del Fiore.jpg|דנטה בין הר כור המצרף לפירנצה, על הקיר הצפוני של סנטה מריה דל פיורה. 
</gallery>

==קישורים חיצוניים==

קטגוריה:ציירים מתקופת הרנסאנס
קטגוריה:ציירים איטלקים במאה ה-15
קטגוריה:ילידי 1417
קטגוריה:נפטרים ב-1491
המכון לעיוורים יהודים

המכון לעיוורים יהודים (בהונגרית: Zsidó Vakok Intézete) לא קיים היום כמוסד לעיוורים. המבנה משמש לבית ספר תיכון מקצועי, כמוסד מתודולוגי מאוחד לחינוך מיוחד וכבית סטודנטים. מוסד חינוכי הפועל ברובע 14 בבודפשט.

== היסטוריה ==
=== הצוואה ===
בשנת 1903, האדריכל הנדבן (פילנתרופ) היהודי, בעל תואר האצולה (אבירות) איגנץ וכסלמן, חשוך הילדים, השאיר צוואה יחד עם רעייתו ז׳ופיה נוישלוס להקמת "מוסד להוראה ולטיפול בילדים לקויי ראייה". וכסלמן השאיר בצוואתו הוראה שעל המכון שיוקם תוטל החובה לקלוט אנשים ממוצא יהודי וממוצא לא יהודי בפרופורציות זהות (חצי־חצי).

=== הבניין ===
בניין הלבנים האדומים של המכון לעיוורים יהודים נבנה בחלקו בסגנון אר נובו ובחלקו בסגנון אר דקו והושלם בשנת 1908 על פי התוכניות של האדריכל ההונגרי־יהודי בלה לייטה (1873–1920). שני ראשי עמודים מברזל יצוק ומחושל שימשו במקור כנרות תמיד. בחלק הפנימי של ראש העמוד משמאל ('אייל') הכיתוב הוא: "הפנה את מחשבת העיוור לאבינו שבשמים", על ראש העמוד מימין ('דג') הכיתוב הוא: "אלוהים נותן לעין את הראייה". עבודת האמן שעיצב את העמודים של קישוטי הברזל המחושל בוצע כך שהמוטיבים יהיו של בעלי חיים (המותר על פי היהדות), לוחות של פסוקים מן התנ"ך בכתב ברייל וציטוטים הונגריים קלאסיים קישטו את גדר הבניין.

=== מאוחר יותר ===
הבניין הפך למכון לחירשים־אילמים בשנות העשרים של המאה העשרים. בשנת 1944 שימש כגטו, ואחרי מלחמת העולם השנייה הופעל כבית ספר יסודי. בשנות ה־50 של המאה ה־20 המכללה לשפות זרות פעלה שם כמה שנים ואחרי שנת 1956 שולב בו בהדרגה בית הספר לשיקום תנועה. בגב הבניין המקורי הוסיפו ב־1960 תוספת שהוחלט להרסה בתחילת שנות האלפיים ובמקומה נבנה מבנה מודרני שהוא עצמאי מבחינה ארכיטקטונית ביחס לבניין המקורי. השיפוץ של כל בניין פרי תכנונו של לייטה עדיין ממתין.

== גלריית תמונות ==
<gallery>
008b Bp.XV.Mexikói u.60.jpg|<center>הבניין ממרחק</center>
Mozgasjavito kapu P3160506-korr-1000.jpg|<center>כניסה</center>
Mozgasjavito tablaP3160507-lev-1000.jpg|<center>לוח עם שם המוסד היום</center>
Mozgásjavító Általános Iskola13.jpg|<center>קישוט גדר</center>
Mozgásjavító Általános Iskola23.jpg|<center>קישוט גדר</center>
Mozgásjavító Általános Iskola25.jpg|<center>קישוט גדר</center>
Mozgásjavító Általános Iskola8.jpg|<center>שער הגן</center>
Mozgásjavító Általános Iskola11.jpg|<center>קטע חזית עם חלונות</center>
Mozgásjavító Általános Iskola31.jpg|<center>חלון</center>
Mozgásjavító Általános Iskola24.jpg|<center>לוח בכתב ברייל</center>
</gallery>

== לקריאה נוספת ==
* : Frojimovics Kinga – Komoróczy Géza – Puszta Viktória – Strbik Andrea: A zsidó Budapest I–II. Városháza-MTA Judaisztikai Kutatócsoport, Bp., 1995.
* 
* פרנץ ואמוש: בלה לייטה, בודפשט, 1970

== ראו גם ==
* רשימת בתי חולים בבודפשט

== קישורים חיצוניים ==
* 

קטגוריה:בתי חולים יהודיים בבודפשט
קטגוריה:בודפשט: מבנים
קטגוריה:יהדות בודפשט
קטגוריה:עיוורון
קטגוריה:בתי חולים יהודיים בתפוצות
קטגוריה:יהדות הונגריה: ארגונים
קטגוריה:הונגריה: בריאות ורפואה
אלשוארש

אלשוארש (בהונגרית: Alsóörs) הוא כפר במחוז וספרם שבמרכז הונגריה.

==יהודי אלשוארש==
באלשוארש חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|5
|
|-
|1880
|15
|553
|-
|1910
|7
|
|-
|1920
|4
|
|-
|1930
|7
|
|-
|1941
|6
|802
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
הר גבאן

הר גבאן או הר גוואן (באנגלית: Mount Gavaghan) הוא הר ברכס פורתוס, בהרי הנסיך צ'ארלס, באדמת מק. רוברטסון, שבאנטארקטיקה.

ההר ממוקם בין הר קירקבי והר קרייטון. 

גובהו של ההר 1,525 מטרים מעל פני הים; ההר הוא ההר ה-2,863 בגובהו באנטארקטיקה.

== היסטוריה ==
=== גילוי ומיפוי ההר ===

ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה.

=== מקור השם ===

ההר נקרא ועל שמו של אי. ג'יי. גבאן (E.J. Gavaghan), שהיה מפעיל רדיו בתחנת מוסון בשנת 1963.

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:5533 הר גבאן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1346 הר גבאן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5179&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר גבאן] באתר הגאזט האנטארקטי המשווה SCAR של ממשלת אוסטרליה

== הערות שוליים ==

גבאן
טקס פרסי אנני ה-21

<div align="center" style="float: left; font-size: smaller; background-color:#E6E6FA; padding: 12px; margin-bottom: 2em; width: 185px">
<big>טקס פרסי אנני ה-21</big><div style="padding-center: 15px">
5 בנובמבר 1993
</div>
---- הסרט הטוב ביותר:<big>אלאדין</big>
---- תוכנית הטלוויזיה הטובה ביותר:<big>משפחת סימפסון</big>
</div>
טקס פרסי אנני ה-21 (באנגלית: 21st Annie Awards) היה טקס פרסי אנני השני שהכיר בהישגי האנימציה בקולנוע ובטלוויזיה בכללותה, כאשר במשך שני עשורים, טקס הפרסים הכיר רק בהישגים אישיים.<ref></ref>

הטקס נערך ב-5 בנובמבר 1993. בטקס הוענקו פרסים עבור ההישגים הבולטים בתעשיית האנימציה בשנת 1992.

== זוכים ומועמדים ==
הזוכים בקטגוריה מודגשים, ומופיעים ראשונים.
{| class="wikitable"
! style="background:#EEDD85; width=50%" |הסרט הטוב ביותר
! style="background:#EEDD85; width=50%" |תוכנית הטלוויזיה המונפשת הטובה ביותר
! style="background:#EEDD82; width=50%" |פרסומת הטלוויזיה המונפשת הטובה ביותר
|-
| valign="top" |אלאדין - סרטי וולט דיסני
* נמו הקטן בארץ השינה - TMS Entertainment, סרטי פרמאונט
* היה היו ביער - אנימציית המאה ה-20
| valign="top" |משפחת סימפסון - פוקס
* בת הים הקטנה - Disney Television Animation
* המופע של רן וסטימפי - ניקלודיאון
* באטמן - הסדרה המצוירת - Warner Bros. Animation
* עלילות טייני טון - אמבלין/Warner Bros. Animation
| valign="top" |Polar Bears - קוקה-קולה, Sierra Hotel Productions
* Aerospace Jordan – נייקי, Renegade Animation
* Come to Life – Coors, אקמי סרטים
* In the Dark – באטרפינגרס, Film Roman
* One Good Hand – Oregon State Lottery, אקמי סרטים
* Runball – פוטלוקר, מרק ברווז הפקות
* Woman Finding Love – לוי שטראוס ושות', אקמי סרטים
|-
|}

== פרסי שופטים ==
=== פרס ווינזור מקיי ===
פרס המוענק ליחידים כהוקרה לתרומה משמעותית לאמנות ולתעשיית ההנפשה

* רוי אי דיסני
* ג'ק זנדר
* ג'ורג' דאנינג

=== הישג אישי יוצא מן הכלל בתחום האנימציה ===
* אד גומברט
* רון קלמנטס
* דן קסטלנטה
* אריק גולדברג

=== תעודת הצטיינות ===
הכרה בתרומה לאמנות, למלאכה ולתעשייה של אנימציה

* ג'ודי קאסל
* דייב מאסטר

== הערות שוליים ==

קטגוריה:טקסי פרס אנני
קטגוריה:1993 בארצות הברית
הר טאר

הר טאר (באנגלית: Mount Tarr) הוא הר ברכס פורתוס, בהרי הנסיך צ'ארלס, באדמת מק. רוברטסון, שבאנטארקטיקה.

ההר ממוקם 2.4 קילומטרים מזרחית - דרום-מזרחית מהר קרייטון.

גובהו של ההר 1,500 מטרים מעל פני הים; והוא ההר ה-2,941 בגובהו באנטארקטיקה.

== היסטוריה ==
=== גילוי ומיפוי ההר ===

ההר מופה בהתבסס על תצלומי אוויר שצולמו בשנת 1965 על ידי משלחת החקר האנטארקטית הלאומית של אוסטרליה.

=== מקור השם ===
שמו של ההר ניתן לו על ידי ועדת השמות האנטארקטיים של אוסטרליה.

ההר נקרא ועל שמו של פ. טאר (F. Tarr), שהיה מכונאי מטוסים, של משלחת סקר הרי הנסיך צ'ארלס של משלחת החקר האנטארקטית הלאומית של אוסטרליה, בשנת 1969.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:15004 הר טאר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1538 הר טאר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14438&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר טאר] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25598618 מפת אזור הר טאר]
* [https://peakvisor.com/peak/tarr-mount.html תרשים הנוף הנשקף מהר טאר] באתר peakvisor
* [https://peakvisor.com/3d-map/peak/tarr-mount.html מפה טופוגרפית תלת־ממדית של אזור הר טאר] באתר peakvisor

== הערות שוליים ==

טאר
הר קרייטון

הר קרייטון (באנגלית: Mount Creighton) הוא הר ברכס פורתוס, בהרי הנסיך צ'ארלס, באדמת מק. רוברטסון, שבאנטארקטיקה.

ההר ממוקם 6 קילומטרים מזרחית - דרום-מזרחית מהר גבאן.

גובהו של ההר 1,503 מטרים מעל פני הים; והוא ההר ה-2,928 בגובהו באנטארקטיקה.

== היסטוריה ==
=== גילוי ומיפוי ההר ===

ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה.

תצלומי האוויר צולמו בשנת 1965.

=== מקור השם ===

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא ועל שמו של ד. פ. קרייטון (D.F. Creighton), שהיה מהנדס אלקטרוניקה, בתחנת מוסון, בשנת 1963.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:3294 הר קרייטון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1521 הר קרייטון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3110&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קרייטון] באתר הגאזט האנטארקטי המשווה SCAR של ממשלת אוסטרליה
* [https://www.geodata.us/australia_names_maps/aumaps.php?fid=643&f=1&name=Mount%20Creighton תצלום לוויין של אזור הר קייטון]
* [https://mapcarta.com/25608926 מפת אזור הר קרייטון]

== הערות שוליים ==

קרייטון
סנפרו

סנפרו (סנֶפֵּר-אוּ; במצרית עתיקה: 'הוא [הורוס, אדון מאע'ת] השלים אותי', ביוונית (קוינה): Σῶρις סורִיס) היה פרעה מצרים העתיקה במהלך המאה ה-26 לפנה"ס, מייסדה של השושלת הרביעית ומבין בוני הפירמידה הגדולות הראשונים. תקופת שלטונו נחשבת לתחילתו של תור זהב בהיסטוריה של מצרים העתיקה.

== ביוגרפיה ==
סנפרו, לפי רוב ההערכות הארכאולוגיות, היה בנו של חוני, הפרעון האחרון של השושלת השלישית של מצרים העתיקה. סנפרו הגיע לכס המלוכה בערך בשנת 2613 לפני הספירה והיה פרעה הראשון של השושלת הרביעית במצרים העתיקה. הוא שלט במשך כשלושים שנה ושלח משלחות צבאיות למדבר לוב ולנוביה במטרה להשיג חומרי בניין ואסירים לשמש לעבודות כפייה למען פיתוח פרויקטים ותשתיות בנייה שלו.

לאורך תקופת שלטונו, כמו קודמיו וכמו יורשיו, הייתה מצרים בתקופה ממושכת של שלום עם שכניה. מצב זה אפשר תעסוקה יציבה וכן פיתוח נרחב בנושאי הכמורה, האומנות, הממשל והאדריכלות. סנפרו מתואר כשליט חכם ונינוח. מבין המסעות הצבאיות שכן התרחשו בתקופתו נודע כי סנפרו יצא בפלישה לחצי האי סיני אשר דרכה החל בסחר עם הפיניקים. על יחסי החוץ של מצרים בתקופתו נכתב באבן פלרמו.

סנפרו חיזק את בניית הספינות המצריות למען ביצוע שייט בים התיכון וים סוף לשיפור מסחר ולחיזוק השפעתה של הממלכה המצרית. בנייתו האדריכלית הוסיפה לעצור כל הצפה אשר התרחשה פעם במספר שנים בעבר נהר הנילוס. לאחר מותו של סנפרו ירש אותו בנו, ח'ופו, שהמשיך במדיניות של פיתוח אדריכלי. תקופת שלטונו של סנפרו נחשבת לתחילת תור הזהב של תקופת השושלת הרביעית במצרים העתיקה.

=== פירמידות ===
במסגרת הפיתוח האדריכלי הביא סנפרו לפיתוח יוצא דופן בבניין הפירמידות במצרים. הוא היה הראשון לפתח את הפירמידות מעבר לצורת המדרגות (דוגמת הפירמידה של ג'וסר) לכדי פירמידות בעלות פאות חלקות. פירמידות המדרגות היו בעלות צורה מרובעת ובראשן היו שטוחות. לפני שהגיע להקמת פירמידות בעלות פאות חלקות, ומשטחים ישרים, סנפרו התנסה ללא הצלחה בבניית פירמידה שחציה התחתון היה בעל נטייה זוויתית שונה מחצייה העליון<ref></ref>.

תחילה בנה את הפירמידה הנטויה אך לאחר שנטש אותה בנה בדחשור את הפירמידה האדומה, אשר שימשה כשיא יצירתו ובסופו של דבר כמקום קבורתו. מאוחר יותר הוסיף סנפרו לבנות את פירמידת מיידום. בנו של סנפרו, ח'ופו, נודע לימים כבונה הפירמידה הגדולה של גיזה בהמשך לעבודות הבנייה של אביו.

== מקורות לחייו ==
המקורות ההיסטוריים מתקופתו של סנפרו הם מועטים ויתרה מזאת חלקם גם כוללים רישומים שסותרים אחד את השני. המקור הנסמך ביותר מתקופתו של סנפרו היא אבן פלרמו. תקופת שלטונו והשנים בהן הוא שלט ידועים לפי רישומי האבן אך הנסיבות שהביאו לעלייתו של סנפרו לשלטון נותרו בספק. הערכה אחת טוענת כי היה למעשה בנו של הפרעה חוני מהשושלת השלישית. הערכה נוספת טוענת כי היה יועץ ב השפעה בחצר המלוכה של חוני והוכתר לפרעה לאחר מותו מכיוון שנישא לבתו.

== ראו גם ==
* השושלת הרביעית
* ח'ופו
* הפירמידות במצרים
* פרעה

== קישורים חיצוניים ==

* [https://www.findagrave.com/memorial/42429256/sneferu סנפרו], באתר Find a Grave
* [https://books.google.co.il/books?id=9jOuIfnBsW8C&pg=PA14&lpg=PA14&dq=Sneferu&source=bl&ots=kcj6VQQFcF&sig=ACfU3U23tgPsMNca_vz8Rphs54pbnh1nUg&hl=iw&sa=X&ved=2ahUKEwijwO2X-ffsAhXJSxUIHT86AU4Q6AEwB3oECAEQAg#v=onepage&q=Sneferu&f=false סנפרו], פירמידות
* [https://www.britannica.com/biography/Snefru סנפרו], באתר אנציקלופדיה בריטניקה (באנגלית)

== הערות שוליים ==

:קטגוריה:אישים שחיו באלף ה-3 לפנה"ס
:קטגוריה:פרעוני מצרים
:קטגוריה:מצרים העתיקה
:קטגוריה:מצרים: היסטוריה
אריקה סירולה

אריקה סירולה (באנגלית: Erika Sirola; נולדה ב-13 בנובמבר 1998) היא זמרת פינית, שידועה בעיקר בזכות השתתפותה בשיר "Speechless" של רובין שולץ, שהפך לאחד משירי ההאוס המצליחים ביותר בשנת 2018.<ref name=":0"></ref> איגוד תעשיית ההקלטות הגרמני העניק לו את תואר הזהב, על מכירות של למעלה מ-400,000 עותקים במדינה.<ref name="musikindustrie.de"></ref>

בין היתר, הוציאה עם הדיג'יי קסקדה את השירים "Deck the Halls" ו-"Holy Night".<ref name=":1"></ref><ref name=":2"></ref>

==ביוגרפיה==
אריקה סירולה גדלה באספו, פינלנד כבת להורים קנדים-פינים. היא התגלתה בגיל 13 על ידי המפיק יורק ראונאמקי, שהחתים אותה בקאיקו אנטרטיינמנט.<ref></ref> לאחר שסיימה את לימודיה בתיכון, קיבלה בקשה מאדוארד שפירו, המייצג בין היתר את ריהאנה וג'יי זי, לעשות מבחנים מוזיקליים.

בקיץ 2017 היא השתתפה בשני שירים שנכללו באלבום חג המולד של הדיג'יי קסקדה.<ref name=":1" /><ref name=":2" />

==קריירה==
לאחר שהוחתמה בחברת תקליטים, הוציאה סירולה שני שירים עם הדיג'יי קסקדה.<ref name=":1" /><ref name=":2" /> השירים היו שירי חג המולד, שנכללו באלבום חג המולד שלו. הם זכו להצלחה, בעיקר בספוטיפיי. פריצת הדרך הבינלאומית שלה הגיעה כאשר השתתפה בסינגל "Speechless" של רובין שולץ.<ref name=":0" /> השיר הגיע למקום הראשון במצעד שבצ'כיה,<ref name="hitparada.ifpicr.cz"></ref> תוך שנכנס לעשיריות הפותחות במצעדים שבהונגריה,<ref></ref> פולין,<ref></ref> סלובניה,<ref></ref> סלובקיה,<ref name="hitparada.ifpicr.cz"/> פינלנד,<ref></ref> גרמניה,<ref></ref> הולנד,<ref></ref> אוסטריה,<ref></ref> ומדינות נוספות ברחבי העולם.

מעבר להצלחתו הגדולה במצעדי הפזמונים השבועיים, הוא גם גורד בעשרות מצעדים שנתיים והפך לאחד משירי ההאוס המצליחים ביותר בשנת 2018 ובשנת 2019.<ref></ref><ref></ref><ref></ref><ref></ref><ref></ref> שלל איגודי תעשיות הקלטות העניקו לו תארים ביניהם: איגוד תעשיית ההקלטות הגרמני,<ref name="musikindustrie.de"/> איגוד תעשיית ההקלטות האיטלקי,<ref></ref> איגוד תעשיית ההקלטות הפולני,<ref></ref> שהעניקו לו את תואר הפלטינה ואיגוד תעשיית ההקלטות הבלגי ואיגוד תעשיית ההקלטות הצרפתי שהעניקו לו את תואר הזהב.<ref></ref><ref></ref> השיר נמכר במאות אלפי עותקים בעולם. בספוטיפיי זכה להצלחה רבה גם כן, כאשר צבר למעלה מ-250 מיליון השמעות.<ref name=":0" /> הקליפ שלו צבר למעלה מ-53 מיליון צפיות.<ref></ref>

==קישורים חיצוניים==

== הערות שוליים ==

קטגוריה:זמרות פיניות
קטגוריה:פיניות שנולדו ב-1998
קטגוריה:פינים שנולדו ב-1998
ארגמן-מיטב הוצאה לאור

ארגמן-מיטב היא הוצאה לאור של ספרי פרוזה, שירה, ביוגרפיות וספרי עיון.

== היסטוריה ==
הוצאת ארגמן-מיטב הוקמה בשנת 2011 על ידי המשורר ראובן שבת על מנת להוציא לאור כתבים של סופרים, משוררים, וחוקרים. עד לשנת 2021 הוציאה ההוצאה כ-82 כותרים, חלקם זכו לפרסים וציונים לשבח.

ההוצאה עורכת ומנהלת גם כתב עת ספרותי מקוון בשם "בכיוון הרוח". מהווה במה לפרסום קטעי ספרות, שירה, הגות וראיונות עם סופרים. ההוצאה עוסקת גם בהדפסה של ספרים בכמות קטנה ועובדת בשיתוף עם בתי דפוס ברחבי הארץ.

== מספרי ההוצאה ==
* "המגיד", מאת דורית שירה ג'אן
* "המון שירים בסלון" – אסופת משוררים, עריכה חגית בת-אליעזר וניקולא יוזגוף-אורבך
* "שירה עבריה", אסופה בעריכת הרצל חקק ובלפור חקק
* "יחפה" מאת גבריאלה מורז
* "30 יצירות בכיוון הרוח" – אנתולוגיה לספרות בעריכת רון גרא
* "שלושה בפרדס היצירה", מאת יוסף כהן-אלרן, ד"ר נורית צדרבוים, ורון גרא
* "מות מרתה", מאת אושרית מינץ
*"לזרוע דעת" מאת ד"ר ברכה קליין-תאיר
* "הקבצן הקטן מדראבן", מאת עמנואל בן סבו
*בין הדורות, מאת אושרה יצחקי

== קישורים חיצוניים ==
* 

קטגוריה:גני תקווה
קטגוריה:הוצאות ספרים בישראל
קטגוריה:ישראל: חברות שהוקמו ב-2011
איימי טיפטון

איימי טיפטון (באנגלית: Amy Tipton; נולדה ב-8 באוקטובר 1980) היא שחקנית, מדבבת אנימות וארט דיירקטורית אמריקאית, שידועה בזכות השתתפותה בשלל סרטים ותוכניות טלוויזיה כמו "לזמן את הרוע", "NCIS" ו-"מגרש ביתי".<ref></ref><ref></ref> בין היתר, השתתפה גם בתוכנית הטלוויזיה "מהפכה".<ref></ref>

==ביוגרפיה==
איימי טיפטון נולדה ב-8 באוקטובר 1980, בפייטוויל, ג'ורג'יה שבארצות הברית.<ref></ref> טיפטון החלה את קריירת הדיבוב שלה כבר בגיל 11.

==קריירה==
=== שחקנית ===
מאז 1992 טיפטון הייתה שחקנית בלפחות שישה סרטים ושמונה תוכניות טלוויזיה, כולל הופעות אורח בתוכניות הטלוויזיה "מגרש ביתי", "Little Britain USA" ו-"Unscripted".

היא דיבבה מספר דמויות אנימציה והיא הקול באנגלית של פאי צ'אן בתוכנית האנימה "Virtua Fighter".<ref></ref>

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|1999
|!Taiho Shichauzo
|אוי פוטאבה
|דיבוב
|-
|2006
|Four The Roses
|
|
|-
|2010
|הקנוניה
|אורחת 2#
|
|-
|2013
|לזמן את הרוע
| rowspan="2" |קמילה
|
|-
|2014
|אנאבל
|ללא קרדיט
|-
|2016
|מאחורי המספרים
|אישה בוכה
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|1996-1995
|Virtua Fighter
|פאי צ'אן
|דיבוב; 7 פרקים
|-
|1996
|Voogie's Angel
|ווגי
|דיבוב; תפקיד ראשי
|-
|1996
|!Taiho Shichauzo
| rowspan="2" |אוי פוטאבה
|דיבוב; פרק: "File 1: Soshitefutariha deatta"
|-
|1997
|Taiho Shichauzo Special
|דיבוב
|-
|2001
|Beyond Infinity
|איירה
|דיבוב
|-
|2001
|Vandread
|קולות שונים
|דיבוב; עונה שנייה
|-
| rowspan="2" |2005
|Unscripted
|סטודנטית למשחק
|פרק: "#1.6"
|-
|NCIS
|ליזה טיילור
|פרק: "Red Call"
|-
|2010-2007
|מגרש ביתי
|דיילת / זמרת / מלצרית
|4 פרקים
|-
|2008
|Little Britain USA
|אמא מס' 1
|פרק: "#1.2"
|-
|2013
|הומלנד
|ליסה
|פרק: "The Yoga Play"
|}

=== ארט דיירקטורית ===
* אורגיה טובה בסגנון הישן (2011) - סרט קולנוע
* מגרש ביתי (2012-2006) - 120 פרקים
* מהפכה (2012) - 6 פרקים
* באנשי (2013) - 5 פרקים
* חג המולד שלי בקונוויי (2013) - סרט טלוויזיה
* תמי (2014) - סרט קולנוע
* The Squeeze (2015) - סרט קולנוע
* המתים המהלכים (2018-2015) - 31 פרקים

==קישורים חיצוניים==

== הערות שוליים ==

קטגוריה:אמריקאיות שנולדו ב-1980
קטגוריה:אמריקאים שנולדו ב-1980
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מדבבות אמריקאיות
בולאיה דיה

בולאיה דיה (בצרפתית: Boulaye Dia; נולד ב-16 בנובמבר 1996) הוא כדורגלן צרפתי-סנגלי, המשחק בעמדת החלוץ בלאציו ובנבחרת סנגל.

==קריירה==
דיה נולד באוינונה שבצרפת, השישי מבין שבעה ילדים להורים מסנגל. כנער שיחק במועדון Jura Sud Foot (ז'ורה דרום). בגיל 18 נאלץ להפסיק עם אימוניו וחזר לאוניונה לסייע בפרנסת המשפחה עקב מצבו הבריאותי של אביו. ב-2017 חזר לכדורגל ושיחק במדי הקבוצה הבוגרת של ז'ורה סוד מהליגה הצרפתית הרביעית. הוא כבש 15 שערים ב-21 משחקים. ב-2018 חתם בסטאד ריימס, הוא שיחק במדי קבוצת המילואים ובאוקטובר 2018 ערך את הופעת הבכורה בקבוצה מהליגה הראשונה בתיקו 1-1 מול אנז'ה. בנובמבר אותה שנה כבש את שער הבכורה שלו בליגה בניצחון 1–2 על גנגאן. בעונת 2019/2020 היה לשחקן הרכב פותח קבוע וכבש שבעה שערים ב-24 הופעות ליגה ושער נוסף בגביע.

ב-25 באוקטובר במשחק נגד מונפלייה הוא כבש שלושער והפך לשחקן הקבוצה הראשון מאז סנטיאגו סנטמריה בשנת 1978 שכובש שלושער עבור המועדון במסגרת הליגה הבכירה.

ב-13 ביולי 2021 חתם דיה על חוזה לחמש שנים בוויאריאל. הוא ערך הופעת בכורה בסופר קאפ האירופי מול צ'לסי.

ב-18 באוגוסט 2022 הושאל לסלרניטנה.

===נבחרת סנגל===
באוקטובר 2020 ערך את הופעת הבכורה שלו בנבחרת סנגל בהפסד 1–2 במשחק ידידות מול מרוקו.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

==קישורים חיצוניים==

==הערות שוליים==

קטגוריה:כדורגלנים סנגלים
קטגוריה:חלוצי כדורגל סנגלים
קטגוריה:כדורגלני סטאד ריימס
קטגוריה:כדורגלני ויאריאל
קטגוריה:כדורגלני לאציו
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני סלרניטנה
קטגוריה:סנגלים שנולדו ב-1996
Here (For Christmas)

(בעברית: כאן (לחג המולד)) הוא סינגל של הלהקה הדנית לוקאס גרהאם. השיר יצא לאור ב-8 בנובמבר 2019 על ידי חברות התקליטים קופנהגן רקורדס ו-Then We Take the World.<ref></ref><ref></ref><ref></ref> השיר הגיע למקום ה-23 במצעד הסינגלים הדני.

== רקע ==
לוקאס פורקאמר סיפר על השיר " כי הוא "נכתב על ויליאם, חבר הילדות שלי, שכבר לא איתנו. הוא היה משפץ את אותה סירה יפה וישנה, אבל הוא מעולם לא הספיק לשים אותה במים. הסירה היא מטאפורה לכל הדברים שהלוואי שיכותי לעשות עם וילי [ויליאם], עם אבא שלי ועם כל האחרים שכבר לא פה".<ref name="BW"></ref><ref></ref>

== קליפ מילים ==
קליפ מילים לשיר יצא ב-7 בנובמבר 2019, בסמוך ליציאתו של השיר.<ref></ref> בקליפ מופיעות תמונות מילדותו של פורצ'אמר עם ויליאם ועם אנשים אחרים שאהב.<ref name="BW" />

== קרדיטים וצוות ==
הקרדיטים לקוחים מאתר טיידל.<ref></ref>
* זאק סקלטון – הפקה, גיטרת בס, תופים, גיטרה, קלידים, תכנות, כתיבה
* דייוויד לברל – גלוקנשפיל, כתיבה
* ג'ק טורי – גיטרה, קלידים, כתיבה
* רנדי מריל – מאסטרינג
* מארק "ספייק" סטנט – מיקסר
* לוקאס פורקאמר – כתיבה

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!דנמרק
|8 בנובמבר 2019
|הורדה דיגיטלית • הזרמת מוזיקה
|קופנהגן רקורדס • Then We Take the World
|}

== קישורים חיצוניים ==

== הערות שוליים ==

קטגוריה:שירי לוקאס גרהאם
קטגוריה:שירים באנגלית
קטגוריה:שירי חג המולד
Scars

Scars (בעברית: צלקות) הוא סינגל של הלהקה הדנית לוקאס גרהאם. השיר יצא לאור ב-20 במרץ 2020 על ידי חברות התקליטים קופנהגן רקורדס ו-Then We Take the World.<ref name="iTunes"></ref> את השיר כתבו גרגורי היין, ג'יימס ניקולס ביילי, ג'ימי גאץ', לוקאס פורקאמר ומורטן ריסטורפ.

== רקע ==
בהודעה לעיתונות, סולן הלהקה לוקאס פורקאמר אמר "צלקות מגיעות במגוון צורות וסוגים. עם אלו הפיזיות בדרך כלל הכי קל להתמודד, בעוד שיש צלקות נפשיות שקשה מאוד להתמודד איתן בגלל שאף אחד יכול לראות אותן, ולכן עלינו לשתף אותן באופן נמרץ. אנחנו צריכים לדבר על דברים כאלה כדי להירפא".<ref></ref>

== קרדיטים וצוות ==
הקרדיטים לקוחים מאתר טיידל.<ref></ref>
* ג'ימי גאץ' – הפקה, כתיבה
* מורטן ריסטורפ – הפקה, קולות גאנג, גיטרה, פסתנר, כלי מיתר, הפקה קולית, כתיבה
* אלדי וניק ביילי – שותפים להפקה
* בארט שודל – טכנאי
* רסמוס הדגור – טכנאי
* לוקאס פורקאמר – קולות גאנג, קולות, כתיבה
* רנדי מריל – נער מים
* טוני מזראטי – מיקסר
* גרגורי היין – כתיבה
* ג'יימס ניקולס ביילי – כתיבה

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!דנמרק
|20 במרץ 2020
|הורדה דיגיטלית
|קופנהגן רקורדס • Then We Take the World
|<ref name="iTunes" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי לוקאס גרהאם
קטגוריה:שירים באנגלית
קטגוריה:שירים שנכתבו על ידי גרגורי היין
קרולינה מיין

קרולינה מיין (באנגלית: Carolina Main) היא שחקנית אנגלייה. תפקידיה הידועים ביותר היו בדמות בלשית פראן לינגלי בסדרת דרמת הפשע "בלתי נשכח" של ITV, ובתפקיד קאט הוגן בסדרת הדרמה "דם סמיך" של ערוץ 5 הבריטי וחברת וירג'ין מדיה האירית.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2012
|
| dir="ltr" | Swimmer
| נערה על הגשר
| סרט קצר
|-
| 2013
|
| dir="ltr" | Old Jack's Boat
| סו
| בפרק "The Christmas Quest"
|-
| 2014
| גרנטצ'סטר
| dir="ltr" | Grantchester
| ליליאן קאלת'ורפ
| סדרת טלוויזיה (פרק אחד)
|-
| 2014
|
| dir="ltr" | Borgia
| קלאופי מרסקוטי
| בפרק "1502"
|-
| 2015
| רופאים
| dir="ltr" | Doctors
| פט דלוסי
| בפרק "Who Knew?"
|-
| 2016
|
| dir="ltr" | Fan
| קאתי
|
|-
| 2017–2020
| בלתי נשכח
| dir="ltr" | Unforgotten
| בלשית פראן לינגלי
|
|-
| 2019
|
| dir="ltr" | Temple
| סלין
| מיני-סדרה
|-
| 2019
| רציחות במידסומר
| dir="ltr" | Midsommer Murders
| הת'ר ויילדר
| בפרק "The Point of Balance"
|-
| 2018–הווה
| דם סמיך
| dir="ltr" | Blood
| קאט הוגן
| תפקיד ראשי
|-
| 2020
|
| dir="ltr" | The Alienist: Angel of Darkness
| ססיליה בו
| בפרק "Angel of Darkness: Labyrinth"
|-
| 2020
|
| dir="ltr" | Estate
| סקופילד
| סרט קצר
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
סיפור מקור

טראומה הנפשית שברצח הוריו שימשה כסיפור המקור לדמותו של גיבור-העל באטמן.]]
בתרבות הפופולרית, סיפור מקור (באנגלית: Origin Story) הוא סיפור המעניק לקהל את הרקע שמגלה כיצד ומדוע דמות הפכה לפרוטגוניסט או לאנטגוניסט, ומוסיף לעניין ולמורכבות הכוללים של הסיפר. בתעשיית הקומיקס האמריקאית, סיפור המקור מציג גם את הדרך בה דמויות השיגו את כוחות העל שלהן ואת הנסיבות שבשמן הפכו לגיבורי או לנבלי-על.

על מנת לשמור על עדכניותן של דמויות והרלוונטיות שלהן, חברות קומיקס, קולנוע וטלוויזיה נוטות לשכתב לעיתים קרובות את מקורות הדמויות הוותיקות ביותר שלהן. זה נעשה באמצעות המשכיות רטרואקטיבית – הוספת פרטי מידע שאינם סותרים עובדות קודמות קיימות, אך משפיעים על הדמות ועולמה ויוצרים מעין אדפטציה חדשה עבורה. לדוגמה, חברת ההוצאה לאור מארוול קומיקס הציגה באירועי הקרוסאובר "החטא הקדמון" פרטים חדשים על עברן של דמויות באמצעות חיזיונות מבלי לבטל פרטים קודמים.

== התייחסויות עיוניות ==
בספר "The Superhero Reader", שהועמד לפרס אייזנר, העורכים קבעו כי .

בספר "Enter the Superheroes: American Values, Culture, and the Canon of Superhero Literature", פרופסורים לספרות אנגלית ציינו כי .

== התייחסות בתרבות פופולרית ==
בתרבות הפופולרית, עיסוק בסיפורי מקור, משולב בתוך הסיפר העיקרי, יכול להיות דוגמה למטא-בדיון או ארס פואטיקה.
* בקומיקס "סליפר", מאת אד ברובייקר ושון פיליפס, המתרחש ביקום ויילדסטורם בעל הטון הריאליסטי, סיפורי המקור של הדמויות הוא נושא לשיחה ביניהן. בחוברת השישית, סיפור המקור של הדמות פיט בול נגמר במפתיע, זאת כאשר דמות אחרת, ביירון ג'ונס, קוטעת אותו בטענה שאיש לא שאל אותו מה הסיפור המקור שלו.
* הפרק "Heroic Origins", בעונה הרביעית של סדרת הטלוויזיה "קומיוניטי", עוסק כולו בסיפור המקור של הקבוצה באופן המודע לעצמו, כולל המשכיות רטרואקטיבית ומוטיבים אחרים השאולים מקומיקס.

== ראו גם ==
* המשכיות
* אתחול
* פריקוול
* מיתוס מוצא

== הערות שוליים ==

קטגוריה:סיפורת
קטגוריה:קומיקס
רכס אסמן

רכס אסמן או מצוק אסמן (באנגלית: Asman Ridge) הוא רכס בעל פסגות משוננות, ברכסי פורד, בארץ מרי בירד, שבאנטארקטיקה.

אורכו של הרכס 10 קילומטרים.

הרכס מהווה את הגדה הדרומית של קרחון ארתור.

הרכס ממוקם בסמוך מצפון למצוק ביילי.

הר בירד מצוי מצפון לקצה המזרחי של רכס אסמן.

שיא גובהו של הרכס - בגובה 1,569 מטרים מעל פני הים; הרכס הוא ההר ה-2,761 בגובהו באנטארקטיקה.

== היסטוריה ==
=== גילוי ומיפוי הרכס ===

הרכס התגלה מהאוויר, בטיסות שנערכו בשנת 1934 על ידי משלחת בירד לחקר אנטארקטיקה.

=== מקור השם ===

שמו של הרכס ניתן לו על ידי השירות האנטארקטי של ארצות הברית (אשר חקר את אנטארקטיקה בין השנים 1939–1941).

הרכס נקרא על שמו של אדם אסמן (Adam Asman), ששירת בשירות האנטארקטי, והיה חלק ממשלחת החקר של הבסיס המערבי (USAS West Base) של השירות.

== לקריאה נוספת ==

<div class="mw-content-ltr">• C.J. Adams (1987), [https://www.tandfonline.com/doi/pdf/10.1080/00288306.1987.10422193 Geochronology of granite terranes in the Ford Ranges, Marie Byrd Land, West Antarctica], New Zealand Journal of Geology and Geophysics, 30:1, 51-72, DOI: 10.1080/00288306.1987.10422193</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:653 רכס אסמן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121961 רכס אסמן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=569&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס אסמן] באתר הגאזט האנטארקטי המשווה SCAR של ממשלת אוסטרליה

== הערות שוליים ==

אסמן
אסמן
רפיח המצרית

רָפִיחַ (בערבית: رفح, רַפַח) היא עיר, הממוקמת בצפון פתחת רפיח בצמוד לגבול בין מצרים לרצועת עזה המהווה את המרכז השלטוני של נפת רפיח במחוז צפון סיני.

בין רפיח המצרית לרפיח העזתית פועל מעבר גבול המשמש בעיקר את תושבי רצועת עזה.

== היסטוריה ==
לאורך ההיסטוריה רפיח המצרית והעזתית היוו יישוב אחד, אולם לאחר חתימת הסכם השלום עם מצרים ופינוי חצי האי סיני בשנת 1982 בידי ישראל, חולקה העיר על ידי קו הגבול הבינלאומי, כאשר חלקה הדרומי עבר לשליטת מצרים. כתוצאה מכך נהרס מרכז העיר כדי להקים גדר גבול ובהמשך לשם יצירת ציר פילדלפי.

בשנת 2007 ולאחר השתלטות חמאס על רצועת עזה, החלה מצרים בסגירת מעבר רפיח בין חלקי העיר לתקופות ארוכות, דבר שהוביל להתפתחותה של תופעה רחבה של הברחות באמצעות מנהרות בין חלקה המצרי לחלקה העזתי. לאור זאת ולאור החשש ממעבר תחמושות וגורמי טרור מהרצועה לסיני, החלה ממשלת מצרים במסגרת המלחמה בטרור בסיני ביצירת אזור חיץ ובהקמת מכשול תת-קרקעי לצורך הריסת המנהרות, שבנייתו הושלמה בשנת 2014.

ב-5 באוגוסט 2012 אירעה מתקפת הטרור במפגש הגבולות ישראל–מצרים–רצועת עזה במהלכה נהרגו 16 שוטרים מצרים בתחנת המשטרה שברפיח בידי מחבלים שככל הנראה קיבלו סיוע מרצועת עזה ואף עברו מן הרצועה לסיני דרך אחת מן המנהרות, דבר שהוביל להחרפת המאבק המצרי כנגד התופעה.

בשנת 2014 ולאחר ההפיכה במצרים וסגירת מעבר רפיח לתקופת ארוכות, הוחלט על הריסת רובה המוחלט של העיר לצורך השלמת אזור החיץ. במסגרת מהלך זה נהרס כל מבנה אשר נמצא במרחק 350 מטר מהגבול ופחות מכך, ופונו 2,044 משפחות אשר התגוררו באזור. הריסת היישוב הושלמה במחצית הראשונה של 2015.

כיום כולל היישוב בעיקר את המרכז השלטוני של הנפה ובו בית החולים האזורי.

== ראו גם ==
* רפיח
* פתחת רפיח
* קרב רפיח (1917)

== הערות שוליים ==

קטגוריה:סיני: ערים
קטגוריה:רפיח
קטגוריה:ערים חצויות